એ પછી અનીતા અને જિતુ એકલાં હતાં. જિતુ સામાન્ય રીતે ટેરેસ પર ઊંઘતો હોય છે, પરંતુ બનાવને દિવસે તેણે પેટમાં દુખાવાની ફરિયાદ અનીતાને કરી હતી અને શૉપની અંદર સૂતો હતો. રવિવારે રાતે જિતુએ દાલ-બાટી બનાવી હતી અને અનીતાને ડ્રગ્સ સાથે આપી હતી. સામાન્ય રીતે અનીતા સવારે છ વાગ્યે ઊઠી જાય છે, પરંતુ ડ્રગના નશાને કારણે તે સવારે ૮ વાગ્યે ઊઠી હતી. એ સમયે તે શૉપમાં ગઈ હતી ત્યારે લૉકર અને શોકેસ તૂટેલી હાલતમાં ખુલ્લાં હતાં અને એમાંથી જ્વેલરી ગાયબ હતી. સોમવારે વહેલી સવારે જિતુ દાગીના ને રોકડ સાથે નાસી ગયો હતો. અનીતાએ તરત જ રમેશ અને પોતાના રિલેટિવને જાણ કરી હતી. એ પછી પોલીસ-ફરિયાદ નોંધાવી હતી. આ પૂરો બનાવ શૉપના અને પાડોશની શૉપના ઘ્ઘ્વ્સ્ કૅમેરાના ફુટેજમાં કેદ થયો હતો. ફુટેજમાં જિતુ બે બૅગમાં જ્વેલરી ભરી રિક્ષામાં જતો સ્પષ્ટ દેખાઈ રહ્યો છે. અત્યારે પોલીસ રમેશ બાફના સાથે જિતુની ધરપકડ માટે જિતુના વતનમાં ગઈ છે.